recursal/SuperWikiNEXT-32B huggingface dataset:
ஒன்டாரியோவின் பெட்ரோகிளிஃப் மாகாண வனத்தில் உள்ள ஒரு மிதவெப்ப ஊசியிலைக் காட்டுச் சூழல்மண்டலம்
**மிதவெப்ப ஊசியிலைக் காடு**(Temperate coniferous forest) என்பது, மிதமான வெப்பம் கொண்ட கோடையையும், குளிரான மாரியையும், காடுகள் வளர்வதற்கு உகந்த போதிய அளவு மழைவீழ்ச்சியையும் கொண்ட உலகின் மிதவெப்பவலயப் பகுதிகளில் காணப்படும் நிலம் சார்ந்த உயிர்ச்சூழல் ஆகும்.

காலநிலை
-------

மிதமான குளிர் காலத்தையும், பெருமளவு மழைவீழ்ச்சியையும் கொண்ட கடற்கரைப் பகுதிகளிலும்; வறண்ட காலநிலை கொண்ட அல்லது மலைப்பாங்கான உட்புறப் பகுதிகளிலும்; மிதவெப்ப பசுமைமாறாக் காடுகள் பொதுவாகக் காணப்படுகின்றன.

மரங்கள்
-------

பெரும்பாலான மிதவெப்ப ஊசியிலைக் காடுகளில் பசுமைமாறா ஊசியிலைத் தாவரங்களே முதன்மையாகக் காணப்படுகின்றன. எனினும் இத்தகைய காடுகள் சிலவற்றில், கலப்பு ஊசியிலைத் தாவரங்கள், பசுமைமாறா அகன்ற இலைத் தாவரங்கள் என்பவற்றுடன், இலையுதிர்க்கும் அகன்ற இலைத் தாவரங்களும் காணப்படுகின்றன. *செடார்*, *சைப்பிரசு*, *டக்ளசு ஃபர்*, *ஃபர்*, *சுனிப்பர்*, *பைன்*, *செம்மரம்* போன்றவற்றை உள்ளடக்கிய பல்வேறு இன மரங்கள் மிதவெப்ப ஊசியிலைக் காடுகளில் காணப்படுகின்றன. இவற்றின் கீழ்த்தளங்களில் பல வகையான செடிகளும், புல், பூண்டு வகைகளும் இருக்கும்.

அமைப்பு
-------

இக் காடுகள் எளிமையான அமைப்பைக் கொண்டவை. மேல்தளம், கீழ்த்தளம் எனும் இரண்டு தளங்களை மட்டுமே கொண்டவையாக இருக்கும். சில காடுகளில் செடிகளைக் கொண்ட இடைத்தளம் ஒன்றும் இருப்பது உண்டு. "பைன்" காடுகளில் புல், பூண்டுகளைக் கொண்ட கீழ்த்தளம் காணப்படும். இது புற்களையும், பல்லாண்டுப் பூண்டுகளையும் கொண்டிருக்கும். இவை அடிக்கடி காட்டுத்தீயினால் பாதிப்புக்கு உள்ளாகின்றன.

இவற்றையும் பார்க்கவும்
----------------------

* காடு

வெளியிணைப்புக்கள்
-----------------

விக்கிமீடியா பொதுவகத்தில்,  
 ***Coniferous forests***   
என்பதின் ஊடகங்கள் உள்ளன. 

* மிதவெப்பக் காடுகள் (ஆங்கில மொழியில்)
* WWF - மிதவெப்ப ஊசியிலைக் காட்டுச் சூழல்மண்டலங்கள் பரணிடப்பட்டது 2009-07-29 at the வந்தவழி இயந்திரம் (ஆங்கில மொழியில்)
**ராமகுண்டம்**  (Ramagundam, தெலுங்கு: రామగుండం) இந்திய மாநிலம் ஆந்திரப் பிரதேசத்தில் கரீம்நகர் மாவட்டத்திலுள்ள ஓர் மாநகராட்சியாகும்.கோதாவரி ஆற்றங்கரையில் மாநிலத் தலைநகர் ஐதராபாத்தின் வடகிழக்கே 250 கிலோமீட்டர்கள் (155 mi) தொலைவில் அமைந்துள்ள ராமகுண்டம் *ஆற்றல் நகரம்* என அறியப்படுகிறது. இதன் மக்கள்தொகை 473,796 ஆகும். தெலுங்கானா பகுதியில் ஐதராபாத் மற்றும் வாரங்கல்லை அடுத்து மூன்றாவது பெரிய நகரமாக விளங்குகிறது. மக்கள்தொகையில் நாட்டில் 92வதாக  உள்ளது.

ராமகுண்டம் என்பது ராம+குண்டம் என இரு சொற்களால் ஆனது:நகரின் பழைமையானப் பகுதியில் புகழ்பெற்ற இராமர் கோவில் ஒன்று உள்ளது;*குண்டம்* என்பது நீருற்று எனப் பொருள்படும்.

புவியியல் அமைப்பு
-----------------

ராமகுண்டத்தின் அமைவிடம்: 18°48′00″N 79°27′00″E﻿ / ﻿18.8000°N 79.4500°E﻿ / 18.8000; 79.4500. இதன் உயரம் கடல்மட்டத்திலிருந்து சராசரியாக 179 மீட்டர்கள் (590 அடி).

தொழில்கள்
---------

ராமகுண்டம் கோதாவரி பள்ளத்தாக்கு நிலக்கரி பகுதியில் அமைந்துள்ளதால் இந்த நிலக்கரி கொண்டு இயங்கும் என்டிபிசியின் அனல்மின் நிலையம் இங்கு முதன்மையாக விளங்குகிறது. இது இந்தியாவில் உள்ள அனல்மின் நிலையங்களிலேயே மிகப் பெரியதாகும். இங்கு அமைந்துள்ள பிற நிறுவனங்கள் இந்திய உரக் கழகம், கேசோராம் சிமென்ட் ஆகியனவாகும்.கோதாவரிக்கனியில் 25 கிமீ நீளத்திற்கு 24 நிலக்கரிச் சுரங்கங்கள் இயங்குகின்றன. 

தேசிய அனல்மின் கழகத்தின் ராமகுண்டம் சூப்பர் அனல்மின் நிலையம் (RSTPS) 2600 மெகாவாட் மின்னாற்றலை 24/7 நேரமும் உற்பத்தி செய்கிறது. மேலும் 1000MW (2x500MW) உற்பத்திக்கு திட்டமிடப்பட்டுள்ளது. தவிர சூரிய ஆற்றலை மின்னாற்றலாக மாற்றி 25MWe உற்பத்தி செய்யவும் திட்டம் வடிக்கப்பட்டுள்ளது.

மக்கள்தொகையியல்
---------------

2001ஆம் ஆண்டு கணக்கெடுப்பின்படி ராமகுண்டத்தின் மக்கள்தொகை 550,540 ஆகும். இதில் ஆடவர்கள் 51% ஆகவும் பெண்கள் 49% ஆகவும் உள்ளனர். ராமகுண்டத்தின் சராசரி படிப்பறிவு 64% ஆகும். இது தேசிய சராசரி 59.5% விட கூடுதலாகும். ஆண்களில் 72% பேரும் பெண்களில் 56% பேரும் படிப்பறிவு பெற்றவர்களாக உள்ளனர். ஆறு அகவைக்கும் குறைவானவர்கள் மக்கள்தொகையில் 10%ஆக இருந்தது.

மேற்கோள்கள்
-----------

விக்கிமீடியா பொதுவகத்தில்,  
 ***ராமகுண்டம்***   
என்பதின் ஊடகங்கள் உள்ளன. 


1. ↑
2. ↑
3. ↑  "List of Sub-Districts". Census of India. 2007-05-29 அன்று பார்க்கப்பட்டது.
4. ↑  "காப்பகப்படுத்தப்பட்ட நகல்". 2010-02-28 அன்று மூலதளத்திலிருந்து பரணிடப்பட்டது எடுக்கப்பட்டது. 2010-02-28 அன்று பார்க்கப்பட்டது.
5. ↑  Falling Rain Genomics.Ramgundam
ஹபாங் டா யு தூபி ஒரு புத்த மதக்கோவிலாகும். இந்தத் தூபி மியான்மரில் உள்ள இன்லே ஏரியின் அருகில் ஷான் மாநிலத்தில் அமைந்துள்ளது. 

தூபியை சுற்றியுள்ள, அடித்தளத்தில் ஷான் மற்றும் பர்மிய வணிகப் பொருட்கள் விற்பனை செய்யும் கடை இருக்கின்றன.

தூபியில் புத்தரின் ஐந்து சிறிய உருவங்கள் உள்ளன. அவை தங்க இலைகளால் மூடப்பட்டிருக்கின்றன, அவற்றின் அசல் வடிவங்கள் காணப்பட முடியாத நிலையில் இருக்கிறது. இத்தகைய அதிகப்படியான தங்க இலை பயன்பாடு ஒப்பீட்டளவில் சமீபத்தில் அமைக்கப்பட்டதாய் உள்ளது. மடாலய சுவர்களில் தொங்கும் பழைய புகைப்படங்கள் சில சிறப்பம்சமாக உருவங்களைக் காட்டுகின்றன. அதன் எடையை குறைப்பதற்கு சில தங்கம் அகற்றப்பட்டுவிட்டது என்று கூறப்படுகிறது. வழிபடுவதற்காக எப்போதும் கோவில் திறந்துவைக்கப்பட்டாளும், தங்க இலை வைத்து பூஜை செய்ய ஆண்கள் மட்டுமே அனுமதிக்கப்படுகிறார்கள். யாத்ரீகர்களின் சடங்கின் மற்றொரு பகுதி, படங்களைச் சுற்றியுள்ள ஒரு சிறிய மேலங்கியை அல்லது உருவத்தில் வைத்து, அங்கியை மீண்டும் தங்கள் வீடுகளுக்கு எடுத்துச்சென்று, புத்தர் மற்றும் அவரது போதனைகளை மதிக்கும் ஒரு அடையாளமாக தங்கள் வீடுகளில் வைத்து வழிபடுவர்.

இந்த உருவங்கள் ஒன்பது முதல் பதினெட்டு அங்குல உயரத்திற்கு இடையே வெவ்வேறு அளவுகளில் உள்ளன. அடிப்படையில் இந்த 
உருவங்கள் தங்கத்தால் இருப்பதால், மிக அதிகமான எடையில் இருக்கின்றன. இந்தப் புத்தரின் படங்கள் அரசர் அலாங்சிதுவால் இன்லே ஏரிக்கு எடுத்துவரப்பட்டதாக நம்பப்படுகிறது.

வரலாறு
------

புத்தரின் உருவங்கள் அனைத்தும் மன்னர் அலங்சித்துவால் கொண்டுவரப்பட்டதாக நம்பப்படுகிறது. இந்த உருவங்கள் 800 ஆண்டுகள் பழமையானது என்று கூறப்படுகிறது.  இவர் பாகன் வம்சாவழியை சேர்ந்தவர் என்றும் பாகன் வம்சத்தில் நீண்ட காலம் கி.மு 1112 முதல்-1167 வரை ஆட்சிப் புரிந்தவர் என்றும் நம்பப்படுகிறது. இவர் சிறந்த கொடையாளராகவும் மற்றும் சிறந்த கட்டுமானராகவும் இருந்திருக்கிறார். மேலும் இவர் நீர் வழிப் பயணத்தில் அதீத ஈடுபாடுள்ளவராக இருந்திருக்கிறார். அதனால் தனது ஓய்வு நேரங்களை உள்நாடு மற்றும் வெளி நாடுகளை சுற்றிப்பார்ப்பதற்கு செலவிட்டுள்ளார். அப்படி ஒரு நாள் படகில் பயணம் செய்து இன்லே ஏரிக்கு வந்த போது அவரது படகு ஒரு இடத்தில் தானாக சென்ரு நின்றுள்ளது. அந்த இடம் தான் தற்போது உள்ள ஹபாங் டா யு கோவில் இருக்கும் இடமாக தேர்வு செய்யப்பட்டு பின் மன்னரால் கோவில் எழுப்பட்டது.

ஆண்டுதோறும் செப்டம்பர் முதல் அக்டோபர் வரையிலான பர்மிய மாதமான தாடிங்கியுட் மாதத்தில் 18 நாள்களுக்கு தூபித் திருவிழா 
விமர்ச்சையாக நடைபெறுகிறது. இந்த சமயத்தில் அங்குள்ள ஐந்தில் நான்கு புத்தர் படங்கள் அல்லது உருவங்களை ஒரு ஹிந்தா பறவைப் போல வடிவமைக்கப்பட்ட படகில் வைத்து இன்லே ஏரி முழுவதும் ஊர்வலமாக படகு சுற்றி வரும். ஒரு புத்தர் உருவம் மட்டும் எப்போதும் கோவிலில் உள்ளது. மற்ற நான்கும் அல்ங்கரிக்கப்பட்ட படகில் ஏற்றி மற்ற படகுகள் இந்தப் படகோடு இணைக்கப்பட்டு, அனைத்து படகோட்டிகளும் ஒரு சேர துடுப்பை செழுத்தி புத்தரின் உருவங்களை ஏரிகரை ஓரம் உள்ள கிராமங்களுக்கு எடுத்து சென்று அங்குள்ள கோவிலில் வைக்கப்பட்டு வழிபடப்படுகிறது. இந்தப் பதினெட்டு நாட்களும் பெரும் திருவிழாவாக கொண்டாடப்படுகிறது. ஒவ்வொரு நாளிலும் ஒவ்வொரு கிராமத்திற்கு புத்தரின் திரு உருவச் சிலைகள் எடுத்துச் செல்லப்படும்.

மேலும் பார்க்க
--------------

* அடுக்குத் தூபி
* தூபித் திருவிழா
* மியான்மரில் பெளத்தமதம்
* தேரவாத பௌத்தம்
* ஆனந்தா கோவில்
* சிவேஜிகன் தூபி
* மியான்மர் தமிழர்

மேற்கோள்கள்
-----------

1. ↑
2. ↑  "காப்பகப்படுத்தப்பட்ட நகல்". 2017-11-16 அன்று மூலம் பரணிடப்பட்டது. 2017-11-20 அன்று பார்க்கப்பட்டது.

வெளிப்புற இணைப்புகள்
--------------------
**ஹன்டி பேரின்பநாயகம்** (*Conscience Handy Perinbanayagam*, மார்ச் 28, 1899 - டிசம்பர் 11, 1977) இலங்கைத் தமிழ் கல்விமானும், ஆசிரியரும், சமூக சேவையாளரும், காந்தியவாதியும், இடதுசாரி அரசியல்வாதியும், கட்டுரையாளரும் ஆவார். யாழ்ப்பாணம் இளைஞர் காங்கிரஸ் என்ற அமைப்பை உருவாக்கியவர்களில் ஒருவர்.

வாழ்க்கைச் சுருக்கம்
--------------------

கிறித்தவக் குடும்பம் ஒன்றில் மானிப்பாயைச் சேர்ந்த சரவணமுத்து என்பவருக்குப் பிறந்த ஹண்டி பேரின்பநாயகம் சிறு வயதிலேயே கிறித்தவ மாணவர் இயக்கத்தில் இணைந்து செயல்பட்டார். மானிப்பாய் மெமோரியல் பாடசாலையில் ஆரம்பக் கல்வியையும், பின்னர் வட்டுக்கோட்டை யாழ்ப்பாணக் கல்லூரியில் உயர்கல்வியையும் பயின்றார். 1924 ஆம் ஆண்டில் இலண்டன் பல்கலைக்கழக இளங்கலைத் தேர்வில் தேறி பட்டம் பெற்றார். யாழ்ப்பாணக் கல்லூரியில் 1944 மார்ச் வரை ஆங்கிலம், இலத்தீன் மொழி ஆசிரியராகப் பணியாற்றிய பின்னர் சிறிது காலம் வழக்குரைஞராக கொழும்பில் பணியாற்றினார். 1947 நாடாளுமன்றத் தேர்தலில் போட்டியிட்டுத் தோல்வியடைந்ததை அடுத்து அவர் கொக்குவில் இந்துக் கல்லூரியில் 1949 முதல் 1960 வரை அதிபராகப் பணியாற்றினார்.

அரசியலில்
---------

இலங்கையின் விடுதலைக்காக முதல் முறையாக அமைப்பு ரீதியில் போராட்டத்தில் ஈடுபட்ட யாழ்ப்பாண இளைஞர் காங்கிரசை ஆரம்பித்தவர்களில் பேரின்பநாயகமும் ஒருவர். ஆங்கிலேயரின் அதிகாரத்தை அகற்றுதல், முழுமையான சுயாட்சி பெறுதல், தேசிய ஒற்றுமை, மது விலக்கல், தீண்டாமை ஒழித்தல் போன்ற பல முற்போக்குக் கொள்கைகளை இளைஞர் காங்கிரஸ் மூலம் முன்வைத்தார்.

இரண்டு அதிகாரபூர்வ மொழிகளுடன் இலங்கை ஒன்றுபட்ட நாடாக இருக்க வேண்டும் என்பதில் இவர் உறுதியாக இருந்தார். இருமுறை நாடாளுமன்றத் தேர்தல்களில் போட்டியிட்டுப் படுதோல்வி அடைந்தார். முதலில் 1947 தேர்தலில் வட்டுக்கோட்டை தொகுதியில் போட்டியிட்டார். பின்னர் மார்ச் 1960 நாடாளுமன்றத் தேர்தலில் உடுவில் தொகுதியில் சுயேட்சையாகப் போட்டியிட்டு தோல்வியடைந்தார்.

சமூகப் பணி
----------

1949 ஆம் ஆண்டு அகில இலங்கை காந்தி சேவா சங்கம் ஆரம்பிக்கப்பட்ட போது அதன் முதலாவது தலைவராக ஹன்டி பேரின்பநாயகம் பதவி வகித்தார். 1927 ஆம் ஆண்டு மகாத்மா காந்தி இலங்கை வந்திருந்த போது அவருக்கான வரவேற்புக் குழுவிலும் முக்கிய பங்கு வகித்தார். அகில இலங்கை ஆசிரியர் சங்கத்தில் தலைவராகப் பணியாற்றினார். 1961 ஆம் ஆண்டில் தேசிய கல்வி ஆணையத்தில் உறுப்பினராக இருந்தார்.

நூல்கள்
-------

* ஆட்சி இயல்

மேற்கோள்கள்
-----------

1. 1 2  "Hon'ble Mr. Conscience Handy Perinpanayagam, B.A." Visuvanathan, Sahayamani Thuraiappah. 2003. 12 திசம்பர் 2014 அன்று பார்க்கப்பட்டது.
2. ↑  "ஹண்டி எஸ். பேரின்பநாயகம்". 11 திசம்பர் 2014 அன்று பார்க்கப்பட்டது.
3. 1 2  சத்தியகீர்த்தி, சாந்தன், எம். (11 திசம்பர் 2014). "தமிழர்கள் சிங்களத்தையும், சிங்களவர்கள் தமிழையும் கற்க வேண்டுமென்ற சமத்துவம் மிக்கவர் ஹன்டி பேரின்பநாயகம்". தினகரன். 11 திசம்பர் 2014 அன்று பார்க்கப்பட்டது.CS1 maint: multiple names: authors list (link)
[*தொடர்பிழந்த இணைப்பு*]
4. 1 2 3  "Handy Perinbanayagam". Handy Perinbanayagam Commemoration Society. 1980. 11 திசம்பர் 2014 அன்று பார்க்கப்பட்டது.
5. ↑  "Result of Parliamentary General Election 1947" (PDF). இலங்கைத் தேர்தல் திணைக்களம். 2015-09-24 அன்று மூலம் (PDF) பரணிடப்பட்டது. 2014-12-11 அன்று பார்க்கப்பட்டது.
6. ↑  "Result of Parliamentary General Election 1960-03-19" (PDF). இலங்கைத் தேர்தல் திணைக்களம். 2015-07-12 அன்று மூலம் (PDF) பரணிடப்பட்டது. 2014-12-11 அன்று பார்க்கப்பட்டது.
7. ↑  கனக. செந்திநாதன் (1964). *ஈழத்து இலக்கிய வளர்ச்சி*. பக். 114. .
குழந்தையை பேணுபவராக ஹாரிதி
ஹாரிதி தன் துணை பஞ்சகருடன்
ஹாரிதி - ஜப்பானிய ஓவியம்
**ஹாரிதி(हारीती)** பௌத்தத்தில் குழந்தையின் பாதுகாப்புக்கும், நற்பிரசவத்திக்கும், குழந்தைகளின் நல்வளர்ப்புக்கும், தாம்பத்திய புரிந்துணர்வுக்கும், காதல் மற்றும் குடும்பத்தின் பாதுகாப்புக்கு அதிபதியாக கருதப்படுபவர் ஆவார். இவரை ஜப்பானிய மொழியில் **கிஷிமொஜின்** என அழைப்பர். குழந்தைப்பேறற்ற பெண்களும் குழந்தை பெறுவதற்காக ஹாரிதியிடம் முறையிடுவர்.

தோற்றம்
-------

ஆரம்பத்தில், ஹாரிதி நர மாமிசம் தின்னும் அரக்கியாக இருந்தார். இவருக்கு நூற்றுக்கணக்கான பிள்ளைகள் இருந்தனர். அனைவரையும் இவர் போற்றி பாதுகாத்து வந்தார். எனினும் அக்குழந்தைகளின் உணவுக்காக பல்வேறு குழந்தைகளை களவாடி கொன்ற வண்ணம் இருந்தார். இதனால பாதிக்கப்பட்ட இறந்த குழந்தகைளின் தாய்மார்கள் புத்தரிடம் முறையிட்டனர். 

புத்தர் ஹாரிதியின் இளைய மகனான ஐஜியை தன்னுடைய பிச்சை பாத்திரத்தினுள் ஒளித்துக்கொண்டார். ஹாரிதி தனது குழந்தையை பிரபஞ்சத்தின் அனைத்து இடங்க்ளிலும் தேடியும் அவளுக்கு கிடைக்கவில்லை என்ற நிலையில் இறுதியாக அவள் புத்தரின் உதவியை நாடினாள். நூற்றுக்கணக்கான குழந்தைகளுள் ஒரு குழந்தையை தொலைத்ததற்கே வருத்தப்படுபவள், அவள் கொன்ற பல நூறு குழந்தைகளின் தாய்மார்களின் நிலைமையை கற்பனை செய்யும் படி ஹாரிதியிடம் புத்தர் கூறினார். தன்னுடைய தவறை உணர்ந்த அவள் அனைத்து குழந்தைகளின் பாதுகாவலராக இனி இருப்பதாக புத்தரிடம் உறுதி அளித்தாள். 

சில கதைகளின் இவள் அவலோகிதரின் பெண் உருவான குவான் யின் உடைய அம்சமாகவும் கருதப்படுகிறார். 

பஞ்சிகர் இவருடைய துணை ஆவார். பஞ்சிகர் குபேரனின் 28 ய‌க்‌ஷ தளபதிகளுள் ஒருவர்.

வேறு பெயர்கள்
-------------

* **காங்கிமொ**
* **காரிடே**
* **காரிடேமொ**
* **கிஷிபொஜின்**
* **கோயாசு கிஷிபொஜின்**

வெளி இணைப்புகள்
---------------

விக்கிமீடியா பொதுவகத்தில்,  
 ***Hariti***   
என்பதின் ஊடகங்கள் உள்ளன. 

* ஹாரிதி வரலாறு மற்றும் சித்தரிப்பு
**இளஞ்சிவப்பு குறியீடு** (Code Pink) அல்லது **அமைதிக்கான பெண்கள்** (பெரும்பாலும் "**கோட்பிங்க்**" என அறியப்படுகிறது ) என்பது சர்வதேச அளவில் செயல்படும் இடதுசாரி 501(சி) அமைப்பாகும். சமூக சமத்துவத்தை ஆதரிக்கின்ற அதேவேளையில் சமூக ஏற்றத்தாழ்வுகளை எதிர்க்கின்ற அரசியல் நிலைப்பாடுகளையும் கண்டிக்கிறது. இது தன்னை "அடிமட்ட அமைதி மற்றும் சமூக நீதி இயக்கம் என விவரிக்கிறது. இது அமெரிக்க நிதியுதவி பெறும் போர்கள் மற்றும் ஆக்கிரமிப்புகளை முடிவுக்கு கொண்டு வர, உலகளவில் இராணுவவாதத்திற்கு சவால் விடுகிறது. மேலும் தங்கள் வளங்களை சுகாதாரப் பாதுகாப்பு, கல்வி, பசுமை வேலைகள் மற்றும் பிற வாழ்க்கையை உறுதிப்படுத்தும் நடவடிக்கைகளுக்கு திருப்பி விடவும் கோருகிறது." போர்-எதிர்ப்பு பிரச்சினைகளில் கவனம் செலுத்துவதோடு, ஆளில்லா போர் விமானத் தாக்குதல்கள், குவாண்டானமோ விரிகுடா தடுப்பு முகாம், பாலஸ்தீனிய அரசு, ஈரான் அணுசக்தி ஒப்பந்தம், சவூதி அரேபியா மற்றும் பெண்கள் கிராஸ் டிஎம்இசட் போன்ற பிரச்சினைகளில் இது நடவடிக்கை எடுத்துள்ளது. கோட் பிங்க் பிரதிநிதிகள் ஈரானைச் சுற்றியுள்ள அமெரிக்க இராணுவத் தளங்களுக்கு எதிராக ஈரானின் ஏவுகணைத் தொழில்நுட்பத்தை மேம்படுத்துவதற்கு ஆதரவாகக் குரல் கொடுத்தனர்.

இந்த அமைப்பு பெண்களால் தொடங்கப்பட்டதாக வகைப்படுத்துகிறது. இது லாஸ் ஏஞ்சலஸ் மற்றும் வாசிங்டன், டி. சி. ஆகியவற்றில் பிராந்திய அலுவலகங்களைக் கொண்டுள்ளது. மேலும் அமெரிக்காவிலும் பல நாடுகளிலும் பல கிளைகளைக் கொண்டுள்ளது.  

கோட் பிங்க் உறுப்பினர்கள் குழு இளஞ்சிவப்பு பதாகைகளுடன் அதன் இலக்குகளை மேம்படுத்துவதற்காக ஆர்ப்பாட்டம், எதிர்ப்புப் போராட்டம் மற்றும் பிற செயல்களை நடத்துகிறது. பெண்கள் குழுவைத் தொடங்கி வழிநடத்தினாலும், கோட் பிங்க் அதன் செயல்பாடுகளில் ஆண்களையும் பங்கேற்க ஊக்குவிக்கிறது. 

 யெமனில் சவூதி அரேபியாவின் தலைமையிலான தலையீட்டை ஆதரித்த ஜனநாயகக் கட்சி உறுப்பினர்களை கோட் பிங்க் எதிர்க்கிறது, டிசம்பர் 2017

மேற்கோள்கள்
-----------

1. ↑  "Members". *Progressive International*. 17 April 2021 அன்று பார்க்கப்பட்டது.
2. ↑  Code Pink "About Us" page பரணிடப்பட்டது பெப்ரவரி 12, 2008 at the வந்தவழி இயந்திரம்.
3. ↑  "CODEPINK : About Us". 2008-02-12 அன்று மூலம் பரணிடப்பட்டது. 2008-02-24 அன்று பார்க்கப்பட்டது.
4. ↑  Copeland, Libby (June 10, 2007), "Protesting for Peace With a Vivid Hue and Cry: Code Pink's Tactics: Often Theatrical, Always Colorful", *The Washington Post*, p. D01
5. ↑  *Just the Beginning*, CP, 2008-02-12 அன்று மூலம் பரணிடப்பட்டது, 2008-02-24 அன்று பார்க்கப்பட்டது

வெளி இணைப்புகள்
---------------

விக்கிமீடியா பொதுவகத்தில்,  
 ***Code Pink***   
என்பதின் ஊடகங்கள் உள்ளன. 



|  |  |
| --- | --- |
|  | விக்கிமேற்கோள் பகுதியில், இது தொடர்புடையவைகளைக் காண்க: ***இளஞ்சிவப்பு குறியீடு*** |

* அதிகாரப்பூர்வ இணையதளம்
புபொப 71 (நடுவில்) with புபொப 68, 69, 70, மற்றும் 72
**புபொப 71** *(NGC 71)* எனப்  புதிய பொதுப் பட்டியலில்   அந்திரொமேடா பேரடை  யில் உள்ள ஒரு  ஒடுக்க உருவ அண்டம்  பட்டியலிடப்பட்டுள்ளது.

தோற்றம்
-------

ஒடுக்க உருவ அண்டங்கள் ஒப்பீட்டளவில் இளம் விண்மீன் மண்டலங்களாகவும் அவை தாங்களே உருவானவை போலவும் உள்ளன. வாயுவும் தூசும் கலந்த பெரிய மேகக்கூட்டம் போல புறப்பட்ட இவை பிரபஞ்சம்  தோன்றிய ஆரம்பநாட்களில் குளிர்ந்த கரும் பொருளாகவே இவை கற்பனையில் காணப்பட்டன. அண்டப் பின்னணிக் கதிர்வீச்சு வேறுபாடுகள் இதை விளக்கின. வாயு மற்றும் தூசி கலந்த இந்த இருண்ட மேகங்கள் பின்னர் சுய அமுக்குதல் மூலம் இலட்சக்கணக்கான விண்மீன்களாக உருவாகின. இவ்வாறு தோன்றிய விண்மீன் மண்டலங்களில் பல பெரிய விண்மீன்களால் இடம்பெற்றிருந்தன. இதன் பின்னர் பல இலட்சக்கணக்கான ஆண்டுகளுக்குப் பிறகு சிறிய விண்மீன்கள் உருவாக்கப்பட்டன. மாபெரும் பேருரு விண்மீன்களும் மிகைப் பேருரு விண்மீன்களும் மீயொளிர் விண்மீன் வெடிப்பு மற்றும் மிகையொளிர் விண்மீன் வெடிப்புகளில் காணாமல் போயின. புபொப 71 ஆதிகால விண்மீன் மண்டலம் மற்றும் சுருள் விண்மீன் மண்டலம் இவற்றிற்கு இடையில் உள்ள விண்மீன் ஆகும்.

மேற்கோள்கள்
-----------

1. ↑  "The Formation of Galaxies". *Austrailia Telescope National Faucility*.
பரணி இலக்கியங்களில் **கூடலசங்கமத்துப் பரணி** காலத்தால் முந்திய கொப்பத்துப் பரணி நூலை அடுத்துத் தோன்றிய இரண்டாவது பரணி நூல்.

கூடலசங்கமம் என்பது ஆந்திர மாநிலம் கிருஷ்ணா ஆறும், துங்கபத்திரா ஆறும் கூடுமிடம்.

சோழர் ஆட்சி

* கங்கை கொண்ட சோழன் (முதலாம் இராசேந்திரன்)
* கங்கை கொண்ட சோழனின் முதல் மகன் முதலாம் இராசாதிராசன்
* கங்கை கொண்ட சோழனின் இரண்டாம் மகன் இரண்டாம் இராசேந்திரன்
* கங்கை கொண்ட சோழனின் மூன்றாம் மகன் வீரராசேந்திரன்

கொப்பத்துப் போரில் இரண்டாம் இராசேந்திரன் வென்றதன் பின்னும் மேலைச் சாளுக்கியரோடு சோழர் தொடர்ந்து போரிடவேண்டியதாயிற்று.

சோழர்க்கும் கீழைச் சாளுக்கியருக்கும் இடையே திருமண உறவு உண்டாயிற்று. இதனால் மேலைச் சாளுக்கியர் பகை மேலும் வலுத்தது.

கீழைச் சாளுக்கியரது வேங்கி நாட்டை மேலைச் சாளுக்கியர் தாக்கினர். இதனால் வீரராசேந்திரன் மேலைச் சாளுக்கியரோடு மூன்று முறை போரிட வேண்டியராயிற்று. மூன்றாவது போர் கூடலசங்கமம் என்னுமிடத்தில் நடைபெற்றது. மேலைச்சாளுக்கியன்சோமேசுவரனுக்கு எதிராக இந்தக் கூடல சங்கமப் போரில் வீரராசேந்திரன் பெற்ற வெற்றியைப் பாடியதே கூடலசங்கமத்துப் பரணி.

கூடலசங்கமத்துப் பரணி நூல் இப்போது கிடைக்கவில்லை.   

என்றாலும் இந்தப் பரணி நூல் பற்றிப் பின் வந்த இலக்கியங்கள் குறிப்பிடுகின்றன.

நூலின் காலம் 11-ஆம் நூற்றாண்டு.

கருவிநூல்
---------

* மு. அருணாசலம், தமிழ் இலக்கிய வரலாறு, பதினோராம் நூற்றாண்டு, 2005
* மு. அருணாசலம், தமிழ் இலக்கிய வரலாறு, பன்னிரண்டாம் நூற்றாண்டு, பாகம் 1, 2005

அடிக்குறிப்பு
-------------

1. ↑  

	* கலிங்கத்துப் பரணி கண்ணி 103
	* விக்கிரம சோழன் உலா - கண்ணி 21
	* இராசராசன் உலா கண்ணி 25
	* சங்கரசோழன் உலா கண்ணி 21-22
	* வீரசோழிய உரையில் இரண்டு வெண்பா
**நீதா சென்** (Neeta Sen) (1935 - 1 ஏப்ரல் 2006) இந்தியாவைச் சேர்ந்த ஓர் இந்திய பாரம்பரிய இசை இயக்குனரும் பாடகியுமாவார்.

தொழில்
------

இந்திய பாரம்பரிய இசையில் பயிற்சி பெற்ற இவர், கொல்கத்தாவிலுள்ள அனைத்திந்திய வானொலியுடன் தனது வாழ்க்கையைத் தொடங்கினார். இவர் தனது தொழில் வாழ்க்கையின் ஆரம்பத்தில் நவீன பெங்காலி இசையில் கவனம் செலுத்தினார். 1977ஆம் ஆண்டில், ஏ.கே. சாட்டர்ஜி இயக்கிய *பிஸ்வாஜீத்*, *சந்தியா ராய்* மற்றும் *சுலோச்சனா* ஆகியோர் நடித்த பெங்காலித் திரைப்படமான *பாபா தாரக்நாத்* மூலம் வணிக ரீதியான வெற்றியைப் பெற்றார். கிருஷ்ண பக்த சுதாமா போன்ற பெங்காலி படங்களில் இசையமைத்தும் உள்ளார்.

தனிப்பட்ட வாழ்க்கை
------------------

1927 நவம்பர் 13 ஆம் தேதி ஜகதீஷ் பர்தன், அபா பர்தான் ஆகியோருக்கு பிறந்தார். இவருக்கு சுனில் சென் என்பவருடன் திருமணம் நடந்தது. இவர்களுக்கு ஒரு மகளும் ஒரு மகனும் இருந்தனர். இவரது பேத்தி ரிம்ஜிம் சென் பாலிவுட்டில் ஆடை வடிவமைப்புத் துறையில் பணி புரிகிறார்.

இறப்பு
------

சிறு வயதிலிருந்தே பெருங்குடல் அழற்சியால் அவதிப்பட்டு வந்த இவர் 2006 ஏப்ரல் 1 அன்று இறந்தார்.

மேற்கோள்கள்
-----------

1. ↑  "Krishna Bhakta Sudama | Bollywood Movies | Hindi film songs". Earthmusic.net. 2015-11-02 அன்று பார்க்கப்பட்டது.

வெளி இணைப்புகள்
---------------

ஐ.எம்.டி.பி இணையத்தளத்தில் Neeta Sen
1864 கொல்கத்தா புயல்
**1864 கொல்கத்தா புயல்** (*1864 Calcutta Cyclone*) என்பது 1864 ஆம் ஆண்டு அக்டோபர் 5-ம் தேதி கொல்கத்தாவைத் தாக்கிய கொடூரமான புயல் ஆகும். இதன் பாதிப்பாக 60,000 மக்கள் உயிரிழந்தனர். மேலும் பல்லாயிரம் மக்கள் புயலின் பின் ஏற்பட்ட நோயின் காரணத்தால் உயிரிழந்தனர். இது கொல்கத்தாவை உலுக்கிய மிகப்பெரிய புயல்களில் ஒன்று ஆகும். இது சுமார் காலை பத்து மணியளவில் கிழக்குக்கரையில் உள்ள ஹுக்ளி நதியைக் கடந்தது. அப்பொழுது அந்த நதியின் நீரின் அளவு 40 அடி உயரம் வரை எழுந்தது. இதன் விளைவாக அதன் கரையிலிருந்த பகுதிகள் அனைத்தும் நீரினால் இழித்து செல்லப்பட்டது. துறைமுகத்திலிருந்த பெரும்பாலான கப்பல்கள் (172/195) நாசமடைந்தன. அதன் பின் அந்த நகரத்தை நிர்மாணிக்க மாதக்கணக்காகியது.

மேற்கோள்கள்
-----------

1. ↑  Gastrell, J. E.; Henry F. Blanford (1866). *Report On The Calcutta Cyclone Of The 5th October 1864*. Calcutta: Government Of Bengal.. பார்த்த நாள்: 2009-08-15.
2. ↑  "Calcutta". 1902 Encyclopedia. 2010. 2010-04-15 அன்று பார்க்கப்பட்டது.

* **ENCYCLOPEDIA OF DISASTERS**, *Environmental Catastrophes and Human Tragedies*, VOLUME 1 by ANGUS M. GUNN, GREENWOOD PRESS, 2008-Calcutta, India, cyclone, 1864- பக்கம்:111 பரணிடப்பட்டது 2021-12-08 at the வந்தவழி இயந்திரம்
**கூடலூர் பல்கண்ணனார்** சங்ககாலப் புலவர்களில் ஒருவர். அவரது பாடல் ஒன்றே ஒன்று நற்றிணை 200 எண் கொண்ட பாடலாகச் சங்கநூல் தொகுப்பில் அமைந்துள்ளது.

நற்றிணைப் பாடல்
---------------

```
 "கண்ணி கட்டிய கதிர அன்ன
  ஒண் குரல் நொச்சித் தெரியல் சூடி
  யாறு கிடந்தன்ன அகல் நெடுந் தெருவில்
  சாறு என நுவலும் முது வாய்க் குயவ
  ஈதும் ஆங்கண் நுவன்றிசின் மாதோ
  ஆம்பல் அமன்ற தீம் பெரும் பழனத்துப்
  பொய்கை ஊர்க்குப் போவோய்ஆகி
  கை கவர் நரம்பின் பனுவல் பாணன்
  செய்த அல்லல் பல்குவ வை எயிற்று
  ஐது அகல் அல்குல் மகளிர் இவன்
  பொய் பொதி கொடுஞ் சொல் ஓம்புமின் எனவே." நற்றிணை - 200
```

வழக்கம்
-------

திருவிழா - ஊரில் நடக்கப்போகும் திருவிழாவை மட்பாண்டம் செய்யும் குயவன் தெருத்தெருவாகச் சென்று அறிவிப்பான். அப்போது அவன் நொச்சிப் பூ மாலை அணிந்திருப்பான்.

* திணை - மருதம்

செய்தி
------

அப்பாடல் தரும் செய்தி யாதெனில்,தலைவன் பரத்தையிடம் இருந்துவிட்டு இல்லம் மீளப் பாணனைத் தூது அனுப்புகிறான். பாணன் யாழை மீட்டிக்கொண்டு வந்து தலைவன் வரவைத் தலைவிக்குத் தெரிவிக்கிறான். அப்போது தலைவன் பரத்தையை அறியான் என்று பொய்யும் கூறுகிறான்.

தலைவி பாணனுக்குக் கேட்கும்படி ஊர்த் திருவிழாவை அறிவிக்கும் குயவனிடம் கூறுகிறாள். 'குயவ! நீ திருவிழாச் செய்தியைக் கூறும்போது பாணன் பொய்ப் புழுகுகிறான் என்னும் செய்தியையும் சேர்த்துச் சொல் என்கிறாள்.
**ஆடம் ஜான் இசுடிகியேல்** (ஆங்கில மொழி: *Adam John Sztykiel*) (பிறப்பு: சனவரி 9, 1978) என்பவர் அமெரிக்க நாட்டு திரைப்பட தொலைக்காட்சி எழுத்தாளர், திரைக்கதை ஆசிரியர் மற்றும் திரைப்பட தயாரிப்பாளர் ஆவார். இவர் 'அண்டட்டேபிள்' என்ற தொடரை உருவாக்கியதன் மூலம் அறியப்படுகிறார்.

ஆரம்பகால வாழ்க்கை
-----------------

இசுடிகியேல் சனவரி 9, 1978 இல் டிட்ராயிட், மிச்சிகனில் பிறந்தார். இவர் 2000 ஆம் ஆண்டில் தென் கலிபோர்னியா பல்கலைக்கழகத்தில் பட்டம் பெற்றார்.

தொழில்
------

இவர் 2008 ஆம் ஆண்டு வெளியான 'மேட் ஆப் கோனார்' என்ற திரைப்படத்தின் மூலம் திரைக்கதை எழுத்தாளராக அறிமுகமானார். அதை தொடர்ந்து 2010 ஆம் ஆண்டு டாட் பிலிப்சு இயக்கத்தில் வெளியான 'டு டேட்' என்ற நகைச்சுவை படத்தில் பணிபுரிந்தார். இவர் 2015 ஆம் ஆண்டு 'ஆல்வின் அண்ட் சிப்மங்க்ஸ்: தி ரோட் சிப்' என்ற கணினி இயங்குபடம் படத்தில் ராண்டி மாயம் சிங்கர் என்பவருடன் இணைந்து திரைக்கதை எழுதினார். அதை தொடர்ந்து 2021 இல் டிசி நீட்டிக்கப்பட்ட பிரபஞ்சத் திரைப்படமான பிளாக் ஆடம் என்ற படத்தில் பணிபுரிந்துள்ளார். இந்த படத்தை ஜாமே காலெட்-செர்ரா என்பவர் இயக்கியுள்ளார்.

மேற்கோள்கள்
-----------

1. ↑  Callwood, Brett (10 June 2014). "We speak with 'Undateable' creator Adam Sztykiel". *Detroit Metro Times*. .
2. ↑  Goldberg, Lesley; Rose, Lacey (10 May 2013). "NBC Series Orders: 'Chicago Fire' Spinoff, 'Ironside' Remake, 'Undateable'". *The Hollywood Reporter*. 11 May 2013 அன்று பார்க்கப்பட்டது.
3. ↑  Stanley, Alessandra (28 May 2014). "A Bunch of Friends? Yeah, Again: 'Undateable' Keeps a Sitcom Formula Alive". *The New York Times*. .
4. ↑  "List of Benefactors". *University of Southern California - Cinematic Arts*. 28 November 2015 அன்று பார்க்கப்பட்டது.

வெளி இணைப்புகள்
---------------

* ஐ.எம்.டி.பி இணையத்தளத்தில் ஆடம் இசுடிகியேல்
தமிழ் பின்புலத்துடன் இந்தோனேசியாவில் வசிக்கும் தமிழர் **இந்தோனேசியாத் தமிழர்** எனப்படுவர். இந்தோனேசியாவில் தமிழர் வரலாறு முதலாம் ராஜேந்திர சோழரின் படையெடுப்புகளுடன் (கிபி 1023 - 1026) தொடங்குகிறது. ஆனாலும், தமிழர்கள் ஆயிரத்தெந்நூறு ஆண்டுகளுக்கு முன்னாலிருந்தே வணிக நிமித்தம் அங்கு வந்து போயிருந்தனர். ஆங்காங்கு சில பட்டினங்களை ஏற்படுத்திக்கொண்டு அங்கு வர்த்தக மையங்கள் போன்றவற்றை வைத்திருந்தனர். ராஜேந்திர சோழர் படையெடுப்பின்போது சில இடங்களில் தமிழர்கள் நன்கு வளமுடன் வாழ்ந்துகொண்டிருந்தனர். முக்கியமான பல ஊர்களில் அவர்களும் இருந்தனர். சில தமிழர் மன்னர் குடியினரும் வந்து அரசுகளை நிறுவியிருக்கின்றனர். அவர்கள் நாளடைவில் அங்குள்ள மக்களுடன் கலந்துவிட்டனர்.[*மேற்கோள் தேவை*]

அதன் பின்னர் 1830களின் டச்சுக் குடியேற்றக்காரர்களால் தமிழ்நாட்டில் இருந்து தொழிலாளர்கள் இந்தோனேசியாவுக்கு வருவிக்கப்பட்டார்கள். இருபதாம் நூற்றாண்டில் இந்தோனேசியாவில் தொழில் பொருளாதார வாய்ப்புகள் தேடி மேலும் தமிழர்கள் புலம்பெயர்ந்தார்கள். வடக்கு சுமாத்திரா மாநிலத்தின் மெடான் நகரில் மாத்திரம் 5,000 இற்கும் மேற்பட்ட தமிழர் வசிக்கின்றனர். இது தவிர ஜகார்த்தா, தஙராங், பண்டுங், சுராபாயா, மலாங் போன்ற இடங்களிலும் தமிழர்கள் வாழ்கின்றனர். 2009 இலங்கைப் போரால் பாதிக்கப்பட்ட தமிழ் மக்களில் சில நூறு பேர் இங்கு அகதிகளாக வந்து வாழ்கிறார்கள்.

இந்தோனேசியாவில் பல தமிழர் அமைப்புகளும் இயங்குகின்றன. இந்தோனேசியத் தமிழர்கள் தமது தாய்மொழியாகத் தமிழைக் கொண்டிருந்தாலும், சரியாகத் தமிழ்ப் பேசும் நிலை மிகக் குறைவாகவே உள்ளது. பெரும்பாலானோர் இந்தோனேசிய மொழியையே தமது முதன்மொழியாகப் பேசுகின்றனர். அவர்கள் தமிழிற் பேசினாலும் இடைக்கிடையே இந்தோனேசிய மொழிச் சொற்களைக் கலந்துவிடுகின்றனர்.

இவற்றையும் பார்க்க
------------------

* இந்தோனேசியத் தமிழ்ச் சங்கம்

மேற்கோள்கள்
-----------

1. ↑  சி. ஜெயபாரதி
[*தொடர்பிழந்த இணைப்பு*]
2. ↑  en:Indian Indonesian

வெளி இணைப்புகள்
---------------

* 

| * பா
* உ
* தொ
உலக நாடுகளில் தமிழர் |
| --- |
| 

|  |  |  |  |  |  |  |
| --- | --- | --- | --- | --- | --- | --- |
|  | **தெற்காசியா** | * இந்தியா
* இலங்கை
 |   |  | **தென்கிழக்கு ஆசியா** | * மலேசியா
* சிங்கப்பூர்
* பர்மா
* தாய்லாந்து
* இந்தோனேசியா
 |
| Location of the Middle East | **மத்திய கிழக்கு** | * சவூதி அரேபியா
* ஐக்கிய அரபு அமீரகம்
* குவைத்
* பஹ்ரேய்ன்
* கத்தார்
* ஓமான்
 |   | Location of Asia | **கிழக்காசியா** | * வியட்நாம்
* ஹொங்கொங்
* யப்பான்
* சீனா
* தென் கொரியா
 |
| Location of Oceania | **ஓசியானியா** | * ஆஸ்திரேலியா
* நியூசிலாந்து
* பிஜி
 |   | Location of Africa | **ஆபிரிக்கா** | * தென்னாபிரிக்கா
* மொரிசியசு
* ரியூனியன்
* சீசெல்சு
* போட்சுவானா
* கென்யா
* தான்சானியா
* காங்கோ
 |
| Location of Africa | **ஐரோப்பா** | * பிரித்தானியா
* பிரான்சு
* யேர்மனி
* உருசியா
* இத்தாலி
* ஆசுதிரியா
* நோர்வே
* சுவீடன்
* டென்மார்க்
* பின்லாந்து
* நெதர்லாந்து
* சுவிற்சர்லாந்து
 |   | Location of the Middle East | **வட அமெரிக்கா** | * கனடா
* ஐக்கிய அமெரிக்கா
 |
|  | **தென் அமெரிக்கா** | * கயானா
 |   |  | **உலகம்** | * தமிழ்
* தமிழர்
* தமிழியல்
* உலகத் தமிழர்
* பரம்பல் அட்டவணை
 |

 |
**மேஜர் சுந்தரராஜன்** என்று பரவலாக அறியப்பட்ட **சுந்தரராஜன்** (*Major Sundarrajan*, 17 மார்ச்சு 1935 – 28 பெப்ரவரி 2003), 1965 முதல் 2003 வரை தமிழ்த் திரைப்படங்களில் நடித்து வந்த ஓர் திரைப்பட நடிகர், இயக்குநர் ஆவார். மேஜர் சந்திரகாந்த் என்ற மேடைநாடகத்திலும் பின்னர் அதே பெயரிலான திரைப்படத்திலும் அவர் சிறப்பாக முன்னணி வேடத்தில் நடித்ததை ஒட்டி அவர் *மேஜர் சுந்தர்ராஜன்* என்று அழைக்கப்படலானார். திரைப்படங்களில் இவரது குரல்வளமைக்காகவும், உச்சரிப்புத் தெளிவிற்காகவும் சிறப்பானவராகக் கருதப்பட்டார்.

வாழ்க்கை வரலாறு
---------------

தேனி மாவட்டம் பொியகுளத்தை சேர்ந்த சுந்தரராஜன் அவா்கள் ஶ்ரீனிவாசன்-பத்மாசினி ஆகியோருக்கு மகனாக பிறந்தாா், சுந்தர்ராஜன் இளமையிலே சென்னையில் அவர் சித்தப்பா வீரராகவன் அவர்கள் தொலைபேசித்துறையில் அலுவலராக வேலை பார்த்துவந்தார் அவர் உதவியுடன் சுந்தரராஜன் தொலைபேசிதுறையில் முழுநேரமாகப் பணி புரிந்துகொண்டே ஓய்வுநேரங்களில் மேடை நாடகங்களில் நடித்து வந்தார். 1962ஆம் ஆண்டு இயக்குனர் சோமுவின் பட்டினத்தார், *என்ற* திரைப்படத்தில் சோழ மன்னர் ஆக நடித்து திரைப்படங்களில் நுழைவு பெற்றார். மேலும் அந்த திரைப்படத்திற்க்கு பிறகு பல படங்களில் நடித்திருந்தாலும் இயக்குனர் சிகரம் கே. பாலசந்தர் இயக்கத்தில் வெளிவந்த மேஜர் சந்திரகாந்த் திரைப்படத்தில் கண் பார்வையற்ற பதவி ஓய்வு பெற்ற இராணுவ தளபதி "மேஜா்" சந்திரகாந்த் கதாபாத்திரத்தில் சிறப்பாக நடித்து அனைவரது கவனத்தையும் ஈர்த்தார். அதனால் இவருக்கு இந்த படத்தின் கதாபாத்திர பெயரான மேஜா் என்ற பெயரே நிலையானது. 

இவர் 900க்கும் மேற்பட்ட திரைப்படங்களில் பல்வேறு வகையான வேடங்களேற்று நடித்துள்ளார். இதில் சர்வர் சுந்தரம், குழந்தையும் தெய்வமும், மேஜர் சந்திரகாந்த், எதிர்நீச்சல், பாமா விஜயம், மோட்டார் சுந்தரம் பிள்ளை, விவசாயி, உயர்ந்த மனிதன், தெய்வமகன், தெய்வச்செயல், தேடிவந்த மாப்பிள்ளை, எதிரொலி, ஞான ஒளி, வசந்த மாளிகை, நல்ல நேரம், நான் ஏன் பிறந்தேன், கௌரவம், தங்கப்பதக்கம், அவன்தான் மனிதன், அபூர்வ ராகங்கள், டாக்டர் சிவா, உத்தமன், திரிசூலம். போன்ற திரைப்படங்கள் குறிப்பிடத்த க்கவையாக அமைந்தன. மேலும் எம். ஜி. ஆருக்கு தந்தை ஆக விவசாயி படத்திலும் சிவாஜி கணேசனுக்கு தந்தை ஆக என் தம்பி படத்திலும் முதல் முதலாக இரு நடிப்பு மேதைகளுக்கும் தந்தை ஆக நடித்தாா். கூடவே மேடை நாடகங்களிலும் தொலைக்காட்சித் தொடர்களிலும் நடித்து வந்தார். இவர் சில மலையாள, தெலுங்குத் திரைப்படங்களிலும் நடித்துள்ளார். ஆறு படங்களை இயக்கியுள்ளார்.

அரசியலில் இந்திய தேசிய காங்கிரசு பற்றாளராக இருந்த இவர் நடிகர் சிவாஜி கணேசன் துவக்கிய தமிழக முன்னேற்ற முன்னணி என்ற கட்சியில் இணைந்து அவருடனேயே பணியாற்றினார். பின்னர் சிவாஜி கணேசன் ஜனதா தளம் கட்சியில் இணைந்தபோது இவரும் இணைந்து கொண்டார்.

இவரது மகன் கௌதம் தொலைக்காட்சித் தொடர்களில் நடித்து வருகிறார்.

மேற்கோள்கள்
-----------

1. ↑  *Sundarrajan*, IMDb, 2008-12-14 அன்று பார்க்கப்பட்டது
2. ↑  "`Major' Sundararajan dead". *தி இந்து*. 1 March 2003.. பார்த்த நாள்: 28 May 2018.
3. ↑  P, Haresh (15 March 2003). "Obituary: 'Major' Sundararajan" (in en). *தி கார்டியன்*.. பார்த்த நாள்: 28 May 2018.
4. ↑  "காப்பகப்படுத்தப்பட்ட நகல்". 2010-08-11 அன்று மூலம் பரணிடப்பட்டது. 2011-04-30 அன்று பார்க்கப்பட்டது.
**ஆஞ்சியோடென்சின்** (*angiotensin*) என்பது பெப்டைட் இயக்குநீர் ஆகும், இது இரத்த அழுத்தத்தை அதிகரிக்கிறது. இது ரெனின்-ஆஞ்சியோடென்சின் அமைப்பின் ஒரு பகுதியாகும், இது இரத்த அழுத்தத்தை அதிகரிக்கும் மருந்துகளின் முக்கிய பங்கு வகிக்கிறது. ஆஞ்சியோடென்சின் மற்றுமொரு இயக்குநீரான அல்டோஸ்டீரோனை அட்ரீனல் கோர்டெக்சில் இருந்து தூண்டுகிறது. ஆல்டோஸ்டிரோன், நீரிழிவு நோயுற்றவர்களின் சிறுநீரகத்தில் சோடியம் தங்குவதை அதிகப்படுத்துகிறது, இதன் மூலம் இரத்த அழுத்தம் அதிகரிக்கிறது.

ஆஞ்சியோடென்சின் சக்திவாய்ந்த டிப்சோஜென் ஆகும். இது கல்லீரலில் தயாரிக்கப்பட்ட ஒரு சீரம் குளோபுலின் என்ற மூலக்கூறு ஆஞ்சியோடென்சினோஜெனிலிருந்து பெறப்பட்டது. ரெனின்-ஆஞ்சியோடென்சின் அமைப்பில் இது ஒரு முக்கிய பங்கைக் கொண்டுள்ளது. 1930 களின் பிற்பகுதியில் (முறையே 'ஆஞ்சியோட்டோனின்' மற்றும் 'ஹைபர்டென்சின்') எனும் இடத்திலிருந்தே இன்டொபோபொலிஸ் மற்றும் அர்ஜெண்டினா ஆகியவற்றில் அங்கோடென்சென் தனிமைப்படுத்தப்பட்டு, பின்னர் சுவிட்சர்லாந்தில் உள்ள பேஸல் கிளெவ்லேண்ட் கிளினிக் மற்றும் சிபா ஆய்வகங்களில் தயாரிக்கப்பட்டு பயன்படுத்தப்பட்டது.

மேற்கோள்கள்
-----------

1. ↑  "History about the discovery of the renin-angiotensin system". *Hypertension* **38** (6): 1246–9. Dec 2001. doi:10.1161/hy1201.101214. பப்மெட்:11751697. .

வெளி இணைப்புகள்
---------------

விக்கிமீடியா பொதுவகத்தில்,  
 ***Angiotensin***   
என்பதின் ஊடகங்கள் உள்ளன. 

* The MEROPS online database for peptidases and their inhibitors: I04.953
* மெஷ் *Angiotensins*
**சீ. டீ. வேணுகோபால்** (*C.T. Venugopal*, 1907-1972) ஒரு இந்திய சிவில் சர்வீசஸ் அதிகாரி ஆவார். இவர்இந்திய இரயில்வே கணக்குச் சேவைகளின் உறுப்பினராக இருந்தார்.

குடும்பம்
---------

வேணுகோபால், சி. திருவெங்கடாச்சாரி மற்றும் பத்மமம்மாளின் இரண்டாவது மகனாவார். அவரது மூத்த சகோதரர் கணிதவியலாளர் C.T. ராஜகோபால் மற்றும் அவரது இளைய சகோதரர் தத்துவஞானி சி.டி.கே. சாரி. இவரது சகோதரி கமலா கிருஷ்ண மேனனின் கீழ் பாதுகாப்பு செயலாளராக பணிபுரிந்த ஆர். பீ. சாரதியை மணந்தார்.

தொழில்
------

1930 இல் ஐஆர்ஏஎஸ் அமைப்பதற்கான முதன்மை அதிகாரி ஆவார். இந்திய மற்றும் பாக்கிஸ்தான் பிரிவினையின் போது இரயில்வே சொத்துக்களைப் பிரிப்பதற்கான பொறுப்பாளராக அவர் கருதப்பட்டார். அவர் ரயில்வே வாரிய உறுப்பினராகவும் இருந்தார். கே.பீ. முஷான்-உடன் இணைந்து அவர் இந்திய ரயில்வே புத்தகத்தை எழுதினார். ஒவ்வொரு வருடமும் நினைவு விரிவுரைகளுடன் ஐஆர்ஏஎஸ் சீ. டீ. வேணுகோபாலை நினைவுகூருகிறது.

தனிப்பட்ட வாழ்க்கை
------------------

அவர் இந்து மதத்திலிருந்து கிறித்துவத்திற்கு மாற்றினார், மேலும் கிறித்துவிற்கு சாட்சியம், உள்ளிட்ட மத இதழ்களையும் புத்தகங்களையும் வெளியிட்டார். 
ஓய்வு பெற்ற பிறகு, கிருத்தவ மருத்துவக் கல்லூரிக்கு அருகில் வேலூரில் குடியேறினார். 1972 ல் இறந்து போனார்.

கிறிஸ்துவர் மருத்துவ கல்லூரி மற்றும் மருத்துவமனையில் சீ. டீ. வேணுகோபால் பெயரில் பரிசு வழங்கப்பட்டு கௌரவிக்கப்படுகிறார்.

மேற்கோள்கள்
-----------

1. ↑  "IRAS". Indian Railways.
2. ↑  C.T.Venugopal & K.P.Mushran. *Indian Railways*. .
3. ↑  "Memorial Lectures" (PDF). 2011-12-15 அன்று மூலம் (PDF) பரணிடப்பட்டது. 2017-07-11 அன்று பார்க்கப்பட்டது.
4. ↑  "Witness to Christ".
**வகைக்குறியீடு** (Type code) என்பது 'மேக்' கணினிகளில் மட்டும் பயன்படும் தனித்துவக்கோப்பு வடிவ முறைமை ஆகும். இது 'மேக்' அல்லாத கணினிகளில் பின்பற்றப்படும் கோப்பு நீட்சியைப் போன்றது ஆகும். எடுத்துக்காட்டாக, 'சுடேக்'(STAK) என்பது இணையம் குறித்த முன்னோடிக் கருவி(HyperCard) ஆகும்.வின்டோஸ் வகை, லினக்சு வகை இயக்குதளங்களில் பின்பற்றப்படும் கோப்புநீட்சி முறைமையையும் இவை பயன்படுத்தவல்லது. இருப்பினும், பல கணிமை ஆய்வாளர்களின் கருத்துரைகளுக்கு ஏற்ப, 'மேக்'கின் பத்தாம் பதிப்பில் (Mac OS X 10.4 Tiger), இந்த வகைக்குறியீட்டிற்கும், கோப்புநீட்சிக்கும் அடுத்து வரவேண்டிய, அனைத்து இயக்குத்தளங்களுக்கும் பொதுவான சீர் சரவகைக் காட்டிகளை, (Uniform Type Identifier (UTI)) ஆப்பிள் நிறுவனம் ஆய்வு செய்து வருகிறது.

மேற்கோள்கள்
-----------

1. ↑  *Mac OS X 10.4* (review), Ars Technica

புற இணைப்புகள்
--------------

* *இந்த வகை/உருவாக்குனர் ஆவணத்தரவகம் (archive.org)*, 2010-03-25 அன்று மூலம் பரணிடப்பட்டது.
* "Signatures of Macintosh Files". 'லோசிக்யில்சு'(Logiciels) & சேவை 'டூகெம்'(Duhem). 2015-12-01 அன்று பார்க்கப்பட்டது..
* "GetFileInfo", *இடார்வின் மேற்கோள்* (man page), Apple, 2008-12-01 அன்று மூலம் பரணிடப்பட்டது, 2018-01-08 அன்று பார்க்கப்பட்டது.
* "SetFile", *இடார்வின் மேற்கோள்* (man page), Apple, 2009-04-18 அன்று மூலம் பரணிடப்பட்டது, 2018-01-08 அன்று பார்க்கப்பட்டது.
கிரேக்கத் தொன்மங்களில், **ஆஜியஸ்** (*Augeas* அல்லது **Augeias,** ), "பிரகாசமான" என்று பொருள்படும் இந்தப் பெயரானது, ஈலிஸின் அரசரும், எபிகாஸ்டின் தந்தையும் ஆவார். கிரேக்க தொன்னங்களில் குறிப்பிடப்படும் வீரர் குழுவான .ஆர்கோனாட்சில் ஆஜியசும் ஒருவர் என்று சிலர் கூறுகிறார்கள்.  இவர் தனது தொழுவத்துக்களுக்காக மிகவும் புகழ்பெற்றவர். இவர் நாட்டில் அதிக எண்ணிக்கையிலான கால்நடைகளை வைத்திருந்தார். மேலும் இந்தக் கால்நடைத் தொழுவமானது சிறந்த வீரரான ஹெராக்கிள்ஸ் காலம் வரை சுத்தம் செய்யப்படாமல் இருந்தது.

குடும்பம்
---------

ஆஜியசின் குடிவழி குறிப்புகள் வேறுபடுகின்றன: இவர் ஹீலியோஸ் மற்றும் நௌசிதேமின் மகன்  அல்லது எலிஸின் மன்னரான எலியோஸ், நௌசிதேம்,  அல்லது பொசைடன்,  அல்லது போர்பாஸ் மற்றும் ஹைர்மினின் மகன் என்று கூறப்பட்டது. இவருக்கு எபிகாஸ்ட், பைலஸ், அகமேட் அகஸ்தீனஸ், யூரிடஸ் ஆகிய பிள்ளளைகள் இருந்தனர்.

தொன்மம்
-------

 ஆஜியனின் தொழுவத்தை சுத்தம் செய்வதற்காக ஆல்பியஸ் மற்றும் பெனியஸ் நதிகளை திருப்பிவிடும் ஹெராக்கிள்ஸ். உரோமன் மொசைக் தரைக் கற்கள், கி.பி 3 ஆம் நூற்றாண்டு.
ஹெர்குலசுக்கு வழங்கப்பட்ட ஐந்தாவது வேலையாக ஆஜிசின் தொழுவத்தை ஹெர்குலஸ் சுத்தம் செய்யவேண்டும் என்பதாகும். ஹெராக்கிள்சுக்கு இந்த வேலையை அளித்த யூரிஸ்டீயஸ் இந்த வேலையானது அவமானகரமானதாகவும் (முந்தைய வேலைகளைப் போல சுவாரசியமற்றதாகவும்) செய்ய சாத்தியமற்றது என்றும் கருதினார். ஏனெனில் இந்தக் கால்நடைகள் தெய்வீகதன்மையால் நோய்கள் அண்டாமல் ஆரோக்கியமானவையாக (அழியாதவை) இருந்தன. எனவே அவை ஏராளமான சாணத்தை உற்பத்தி செய்தன. முப்பது ஆண்டுகளாக இந்த தொழுவங்கள் சுத்தம் செய்யப்படவில்லை, 3,000 கால்நடைகள் அங்கு வாழ்ந்தன. இருப்பினும், ஹெராக்கிள்ஸ் ஆல்பியஸ் மற்றும் பெனியஸ் ஆறுகளை திசைமாற்றி பாயவைப்பதன் மூலமாக தொழுவத்தை சுத்தம்செய்து இப்பணியை முடித்தார்.

ஒரே நாளில் இந்த வேலையை முடிந்தால் ஆஜியஸ் தனது கால்நடைகளில் பத்தில் ஒரு பங்கை அளிப்பதாக ஹெராக்கிள்சுக்கு வாக்குறுதியளித்திருந்தார். ஆனால் பணியை முடித்தபின்பு தான் கொடுத்த வாக்கைக் காப்பாற்ற மறுத்துவிட்டார். பின்னர் இருவருக்கும் ஏற்பட்ட சண்டையில் ஹெராக்கிள்ஸ் இவரைக் கொன்றார். ஹெராக்கிள்ஸ் அந்த நாட்டை ஆஜியசின் மகனான பிலியசுக்கு வழங்கினார், அவர் தனது தந்தைக்கு எதிராக ஹெராக்ஸை ஆதரித்ததற்காக நாடுகடத்தப்பட்டிருந்தார்.

ஹெராக்கிள்ஸ் முடித்த இந்த பணியின் வெற்றியை யூரிஸ்டியஸ் தள்ளுபடி செய்தார். ஏனென்றால் விரைந்து செல்லும் ஆற்று நீரே தொழுவத்தை சுத்தம் செய்தது. இதற்கு ஹெராக்கிள்ஸுக்கு ஊதியமும் வழங்கப்பட்டது. எனவே ஹெராக்கிள்ஸுக்கு இன்னும் ஏழு பணிகள் உள்ளன என்று கூறி, யூரிஸ்டீயஸ் பின்னர் இசுடிம்பலீயன் பறவைகளை தோற்கடிக்க அனுப்பினார்.

குறிப்புகள்
-----------

1. 1 2  Hyginus. *Fabulae* 14
2. ↑  Pausanias, *Graeciae Descriptio* 5.1.9
3. ↑  Pseudo-Apollodorus, *Bibliotheca* 2.88
4. ↑  Diodorus Siculus, *Bibliotheca historica* 4.33.3
**191 பீச்ட்றீ கோபுரம்** (பொதுவாக "பீச்ட்றீ" கோபுரமென்றே அழைக்கப்படுகிறது) அட்லான்டாவின் நான்காவது உயரமான வானளாவியாகும். 50 மாடிகளையும், 235 மீட்டர் உயரத்தையும் கொண்ட இக் கட்டிடம், உலகின் மிக உயர்ந்த 200 கட்டிடங்களுள் ஒன்றாகும்.

மிகவும் அழகிய தோற்றம் கொண்ட இக் கட்டிடம், 1991, மற்றும் 1998 ஆம் ஆண்டுகளுக்கான போமா (BOMA) விருதைப் பெற்றது. இதன் இரண்டு கோபுரங்களினதும் முகப்புகளுக்கு "ரோசா தாந்தே" எனும் கருங்கல் பலகைகள் பதிக்கப்பட்டுள்ளன. யன்னல்கள், சாம்பல் நிற கண்ணாடிகளால் ஆனவை. ஒவ்வொரு கோபுரமும், இரவில் ஒளியூட்டப் படுகின்ற உச்சிகளைக் கொண்டுள்ளன.

கட்டிடக்கலை நிறுவனங்களான கெண்டால்/ஹீற்றன் அசோசியேற் நிறுவனமும், ஜோன்சன்/பர்கீ ஆர்க்கிட்டெக்ட் நிறுவனமும் இக்கட்டிடத்தை வடிவமைத்துள்ளன. இக்கட்டடம் முன்னாள் முக்கிய விடுதியாகிய மஜஸ்டிக் விடுதி இருந்த இடத்தில் கட்டப்பட்டுள்ளது.

உசாத்துணை
---------

1. ↑  *Atlanta and Its Builders: A Comprehensive History of the Gate City, Volume 2*, Thomas H. Martin, pp. 106-107

வெளி இணைப்புகள்
---------------

விக்கிமீடியா பொதுவகத்தில்,  
 ***191 Peachtree Tower***   
என்பதின் ஊடகங்கள் உள்ளன. 

* One Ninety One Peachtree Tower at Cousins Properties
மேச்சி மண்டலத்தின் மாவட்டங்கள்
**மேச்சி மண்டலம்** (Mechi) (நேபாளி: मेची अञ्चलAbout this soundகேட்க (உதவி·தகவல்)) நேபாள நாட்டின் கிழக்கு பிராந்தியத்தில் அமைந்துள்ளது. நேபாளத்தின் பதினான்கு மண்டலங்களில் மேச்சி மண்டலமும் ஒன்று. மேச்சி மண்டலத்தின் பரப்பளவு 8,196 சதுர கிலோ மீட்டராகும். மேச்சி மண்டலத்தின் நிர்வாகாத் தலைமையிடம் *இலாம்* நகரத்தில் அமைந்துள்ளது.

மேச்சி மண்டல மாவட்டங்கள்
------------------------

மேச்சி மண்டலத்தில், சாப்பா மாவட்டம், இலாம் மாவட்டம், பாஞ்சதர் மாவட்டம் மற்றும் தாப்புலேசங்கு மாவட்டம் என நான்கு மாவட்டங்கள் அமைந்துள்ளது.

மேச்சி மண்டலத்தின் வடக்கில் திபெத் தன்னாட்சிப் பகுதியும், தெற்கில் இந்தியாவும் அமைந்துள்ளது.

மேச்சி மண்டலத்தின் பெரு நகரம் தராய் பகுதியின் தமக் நகரம் ஆகும். மேச்சி மண்டலத்தின் பெருவாரியான மக்கள் நேவார் மக்கள், கிராந்தி மக்கள், லிம்பு மக்கள், கிராதர்கள் ராய் மக்கள், செட்டிரிகள் போன்ற மலைவாழ் பழங்குடிகள் வாழ்கின்றனர். 

இம்மண்டலத்தில் நேபாள மொழி, போச்சுபுரி மொழி, மைதிலி மொழி, லிம்பு மொழி, இராய் மொழிகள் பேசப்படுகிறது.

மேச்சி மண்டலத்தில் அமைந்துள்ள நான்கு மாவட்டங்களில் சாப்பா மாவட்டம் மட்டும் தராய் சமவெளியில் உள்ளதால் வேளாண்மையில் சிறப்பாக உள்ளது. மற்ற மூன்று மாவட்டங்களில் இலாம் மற்றும் பாஞ்சதர் மாவட்டங்கள் மலைப்பாங்கான பகுதிகளில் அமைந்துள்ளது. தாப்புலேசங்கு மாவட்டம் மட்டும் இமயமலையின் உயரமான இடத்தில் அமைந்துள்ளது. கஞ்சஞ்சங்கா மலை தாப்புலேசங்கு மாவட்டத்தில் உள்ளது.

மேச்சி மண்டலத்தில் மேச்சி வானூர்தி நிலையம் மற்றும் தாப்புலேசங்கு மாவட்டத்தில் அமைந்த பகதூர் வானூர்தி நிலையம் என இரண்டு வானூர்தி நிலையங்கள் அமைந்துள்ளது.

அரிசி, பாக்கு மற்றும் தேயிலை உற்பத்தியில் மேச்சி மண்டலம் முன்னிலை வகிக்கிறது.

இதனையும் காண்க
--------------

* நேபாள மாநிலங்கள்
* நேபாளத்தின் வளர்ச்சி பிராந்தியங்கள்
* நேபாளத்தின் மண்டலங்கள்

மேற்கோளகள்
----------
ஒரு வகையிடத்தக்கச் சார்பின் வரைபடம்.
*x* = 0 இல் தனிமதிப்புச் சார்பு வகையிடத்தக்கதல்ல.
நுண்கணிதத்தில் **வகையிடத்தக்கச் சார்பு** அல்லது **வகையிடக்கூடிய சார்பு** (*differentiable function*) என்பது, தனது ஆட்களத்திலுள்ள ஒவ்வொரு புள்ளியிலும் வகைக்கெழுவுடைய ஒரு சார்பாகும். வகையிடத்தக்கச் சார்பின் வரைபடத்தில், ஆட்களத்தின் ஒவ்வொரு புள்ளியிலும் சார்பின் வளைவரைக்கு நிலைக்குத்தற்ற ஒரு தொடுகோடு இருக்கும். வகையிடத்தக்கச் சார்பின் வளைவரை, எந்தவொரு உடைவுமின்றி, கூர்முனைகளுமின்றி அமையும். அதற்கு எந்தவொரு புள்ளியிலும் நிலைக்குத்தான தொடுகோடு இருக்காது.

பொதுவாக:

சார்பு ƒ இன் ஆட்களத்திலுள்ள ஒரு புள்ளி *x*0 எனில், வகைக்கெழு ƒ′(*x*0) இன் மதிப்பு வரையறுக்கப்பட்டிருந்தால் சார்பு ƒ ஆனது *x*0 புள்ளியில் வகையிடத்தக்கதாகும். அதாவது (*x*0, ƒ(*x*0)) புள்ளியில் ƒ இன் வளைவரைக்கு நிலைக்குத்தற்ற ஒரு தொடுகோடு இருக்கும்.

நேரியல் சார்புகளைக் கொண்டு வகையிடத்தக்க சார்புகளை இடஞ்சார்ந்து தோராயப்படுத்தலாம்.
இப்புள்ளிக்கருகில் ƒ சார்பை ஒரு நேரியல் சார்பால் தோராயப்படுத்த முடியும் என்பதால், *x*0 புள்ளியிடத்து சார்பு ƒ *இடஞ்சார்ந்த நேரியல்பானது* எனப்படும்

வகையிடத்தக்கமையும் தொடர்ச்சித்தன்மையும்
---------------------------------------

வியர்ஸ்டெராஸ் சார்பு (Weierstrass function) தொடர்ச்சியானது, ஆனால் வகையிடக்கூடியது அல்ல.
சார்பு ƒ ஒரு புள்ளியில் வகையிடத்தக்கதாக இருந்தால், அப்புள்ளியில் கண்டிப்பாகத் தொடர்ச்சியானதாகவும் இருக்கும். வகையிடத்தக்க எந்தவொரு சார்பும் அதன் ஆட்களப் புள்ளிகள் அனைத்திலும் கண்டிப்பாகத் தொடர்ச்சியானதாக இருக்கும்.

ஆனால் இதன் மறுதலை உண்மையல்ல. ஒரு தொடர்ச்சியான சார்பு, வகையிடத்தக்கச் சார்பாக இருக்க வேண்டும் என்றில்லை.

மேற்கோள்கள்
-----------

1. ↑  கணிதவியல், மேனிலை - முதலாம் ஆண்டு, தொகுதி - 2, தமிழ்நாட்டுப் பாடநூல் கழகம். பக்கம் 69.  பரணிடப்பட்டது 2012-11-20 at the வந்தவழி இயந்திரம்
**மேசிமோ பொராரிட்டி** (Massimo Porrati) (பிறப்பு; 1961 ஆம் ஆண்டு இத்தாலியின் செனோவா) என்பவா் இயற்பியல் பேராசிரியராகவும், நியூ யார்க் பல்கலைக்கழகத்தில் அண்டவியல் மற்றும் துகள் இயற்பியல் மையத்தின் உறுப்பினர் ஆவார். இவா் 1985 ம் ஆண்டு இத்தாலியில் உள்ள ஸ்கெளலா நாா்மலே சுப்பீரியா் டி பிஸா என்னும் நிறுவனத்தில் பயின்று டிப்ளமோ டி சைன்ஸ் (அறிவியல் பட்டையபடிப்பு) என்ற பட்டையப் படிப்பை முடித்தவர். பின்னர் கலிபோர்னியா பல்கலைக்கழகம் (லாஸ் ஏஞ்சலஸ்) மற்றும் கலிபோர்னியா பல்கலைக்கழகம் (பெர்க்லி) ஆகியவற்றில் துணைப் பொறுப்பாளராக பணியாற்றினார். 1992 என்ஒய்யு வில் சோ்வதற்கு முன்னா் ஆராய்ச்சி விஞ்ஞானியாக பிஸா இத்தாலியில் உள்ள INFN ல் ஐரோப்பிய அணு ஆராய்ச்சி நிறுவனத்தின் பங்களிப்புடைய நிறுவனத்தில் பணியாற்றினாா். இவாின் முக்கிய ஆராய்ச்சிகளாக சரக் கோட்பாடு (துகள் கொள்கை) மற்றும் அண்டவியல் பற்றிய கொள்கை மற்றும் குவாண்டம் புலக்கோட்பாடுகளைக் குறிப்பிடலாம்.

இவரின் மற்ற ஆராய்ச்சிகளை காட்டிலும் நீண்ட தூர ஈர்ப்பு விசை மாறுபாடு மற்றும் அண்டவியல் மாறிலி மற்றும் பிரச்சனைகளுக்காக இவா் நினைவு கூறப்படுகிறாா். இவா் ஜியா வாலிட மற்றும் கிரிகோரி கபாடாடீஸ் அவா்களுடன் இணைந்து முன்னோடியாக அவா் மேற்கொண்ட அகச்சிவப்பு கதிா்களின் மாற்றம் புவியீா்ப்பு நிலைகளில் உண்டாக்கும் விளைவுகள் (டிஜிபி மாடல்) மற்றும் அமைப்புகள் முக்கியத்துவம் வாய்ந்தது ஆகும்.

அவா் இத்தாலியில் உள்ள பிஸாவில் ஸ்கூலா நார்மலா சுப்பீரியா் டி பிஸா நிறுவனக்குழுமத்தில் இயற்பியல் கோட்பாடுகளுக்கான குழுவில் 2005-2007 முதல் மேரி கியூரி அவா்களின் இருக்கையை பெற்றாா் என்பது சிறப்பிற்குரியது ஆகும்.

வெளி இணைப்பு
------------

* Scientific publications of Massimo Porrati on INSPIRE-HEP

மேற்கோள்கள்
-----------

1. ↑  "CERN affiliated article by Porrati". *Letters in Mathematical Physics* (Springer) **48**: 73–84. doi:10.1023/A:1007566802629.
2. ↑  NYU > Physics > Massimo Porrati
3. ↑  "Theoretical Physics Group - Scuola Normale Superiore". 2016-03-03 அன்று மூலம் பரணிடப்பட்டது. 2017-07-06 அன்று பார்க்கப்பட்டது.
**மேச்சிநகர்** (**Mechinagar**) (நேபாளி: मेचीनगर) நேபாளத்தின் தூரக்கிழக்கில் மாநில எண் 1ல் உள்ள ஜாப்பா மாவட்டத்தில் அமைந்த நகராட்சியாகும். 

மேச்சிநகர், இந்தியா - நேபாள எல்லையில் உள்ளது. தேசியத் தலைநகரம் காட்மாண்டிற்கு தென்கிழக்கே 475 கிமீ தொலைவிலும்; மாநிலத் தலைநகரம் விராட்நகருக்கு கிழக்கே 115 கிமீ தொலைவிலும் மேச்சிநகர் உள்ளது.

தோற்றம்
-------

மேச்சிநகர் நகராட்சி மன்றம் 1999ல் நிறுவப்பட்டது. தற்போது 15 நகராட்சி மன்ற உறுப்பினர்களுடன் இயங்குகிறது. 192.85 சதுர கிலோ மீட்டர் பரப்பு கொண்ட மேச்சிநகரத்தின், 2011ம் ஆண்டின் மக்கள்தொகை கணக்கெடுப்பின்படி, இதன் மக்கள்தொகைன் 1,11,797 ஆகும். இதன் மக்கள்தொகை அடர்த்தி, ஒரு சதுர கிலோ மீட்டருக்கு 586.7 வீதம் உள்ளது.

புவியியல்
---------

நேபாளத்தின் தூரக்கிழக்கில், தராய் பகுதியில் அமைந்த மேச்சிநகரில் பாயும் மேச்சி ஆறு இந்தியாவின் மேற்கு வங்காள மாநிலத்தையும், நேபாளத்தையும் பிரிக்கிறது.

மகேந்திரா நெடுஞ்சாலை மற்றும் மேச்சி நெடுஞ்சாலை, மேச்சிநகர் வழியாகச் செல்கிறது. மேச்சிநகர், மேச்சி மண்டலத்துடன் இணைக்கிறது. இந்நகரின் தெற்கில் உள்ள பத்திரப்பூர் வானூர்தி நிலையம், காத்மாண்டிற்கு நாள்தோறும் 6 முதல் 8 முறை, இருவழிப் பயணம் மேற்கொள்கிறது.

மக்கள்
------

இந்நகரத்தின் மக்களில் பெரும்பான்மையோர் பிராமணர்களும், சேத்திரி மக்களும் ஆவார். மார்வாரி சமுதாயத்தவர்கள் வணிகத்தில் அதிகம் ஈடுபட்டுள்ளனர்.

தட்பவெப்பம்
-----------

மேச்சிநகரின் கோடைக்கால அதிகபட்ச வெப்பம் 40 பாகை செல்சியசாகவும்; குளிர்கால வெப்பம் 10 பாகை செல்சியசாகவும் உள்ளது. சூன் மற்றும் சூலை மாதங்கள் மழைக்காலம் ஆகும்.

மேற்கோள்கள்
-----------

1. ↑  MECHINAGAR Population
**அமோனியம் டையுரேனேட்டு** *(Ammonium diuranate)* என்பது ((NH4)2U2O7) என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். மஞ்சள் அப்பம் தயாரிக்கும் போது கிடைக்கும் கதிரியக்க இடைநிலை யுரேனிய வடிவங்களில் இதுவும் ஒன்றாகும். மஞ்சள் அப்பம் என்ற பெயர் அசலாக இந்த பிரகாசமான மஞ்சள் நிற வேதிப்பொருளுக்கே வழங்கப்பட்டது. தற்போது மஞ்சள் நிறத்திலில்லாத யுரேனியம் ஆக்சைடு கலவைகளுக்கும் பயன்படுத்தப்படுகிறது. கலப்பு-ஆக்சைடு எரிபொருள் உருவாக்கத்தின் போதும் இது இடைநிலை வேதிப்பொருளாக உருவாகிறது. 

அமோனியம் இருயுரேனேட்டு
மண்ணெண்ணையிலுள்ள மூவிணைய அமீன்களைப் பயன்படுத்தி யுரேனியம் பிரித்தெடுக்கப்பட்ட பின்னர் நீர்த்த அமோனியம் ஐதராக்சைடு சேர்ப்பதன் மூலம் அமோனியம் இருயுரேனேட்டை வீழ்படிவாக்கலாம். யுரேனியம் ஆக்சைடாக உயர்வெப்பநிலைக்கு சூடேற்றுவதற்கு முன்பு அடர்த்தி மிகுத்து மையவிலக்கி மூலம் தனித்துப் பிரிக்கப்படுகிறது. 

அமோனியம் இருயுரேனேட்டு ஒரு காலத்தில் மட்பாண்டங்களில் வண்ண மெருகூட்டல்களை உருவாக்க பயன்படுத்தப்பட்டது.  இருப்பினும் எரிக்கும்போது இது யுரேனியம் ஆக்சைடாக சிதைகிறது, எனவே இந்த யுரேனேட்டு முழுமையாக சுத்திகரிக்கப்பட்ட யுரேனியம் ஆக்சைடை விட குறைந்த விலை பொருளாக மட்டுமே பயன்படுத்தப்படுகிறது.

மேற்கோள்கள்
-----------

1. ↑  Safford, Hurd W.; Kuebel, A. (1943-02-01). "Preparations and properties of ammonium diuranate". *Journal of Chemical Education* **20** (2): 88. doi:10.1021/ed020p88. பன்னாட்டுத் தர தொடர் எண்:0021-9584. Bibcode: 1943JChEd..20...88S.
**அமோனியம் ஓசோனைடு** (*Ammonium ozonide*) என்பது H4NO3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். அமோனியம் நேர்மின் அயனியும் (NH4+) O3−) எதிர்மின் அயனியும் சேர்ந்து மிகையளவு ஆக்சிசனுடன் இச்சேர்மம் உருவாகிறது. கார ஓசோனைடுகள் போல அமோனியம் ஓசோனைடும் சிவப்பு நிறத்தில் ஒரு திண்மமாகக் காணப்படுகிறது. அமோனியம் ஓசோனைடு குறைந்த வெப்பநிலையில் நிலைப்புத் தன்மையுடன் இருக்கும். ஆனால் அது -70 ° செல்சியசுக்கு அதிகமான வெப்பநிலையில் அமோனியம் நைட்ரேட்டாக சிதைகிறது.

தயாரிப்பு
---------

நீர்ம அமோனியாவில் வாயுநிலை ஓசோனை -110 ° செல்சியசு வெப்பநிலையில் குமிழிப்பதன் அமோனியம் ஓசோனைடு தயாரிக்கப்படுகிறது. இந்த முறையில் குறைந்த அளவு விளைபொருளே கிடைக்கிறது.

12 NH3 + 11 O3 → 9 NH4O3 + 3 NO2
அம்மோனியம் ஓசோனைடானது அமோனியம் நைட்ரேட்டு, ஆக்சிசன் வாயு மற்றும் தண்ணீராக சிதைகிறது. மேலே உள்ள வினையானது அதிக வெப்பநிலையில் மேற்கொள்ளப்பட்டால் இந்த சிதைவுப் பொருட்கள் உடனடியாக விளைகின்றன. ஓசோனைடு உருவாகாமல் போகும் என்பதும் குறிப்பிடத்தக்கதாகும்.

4 NH4O3 → 2 NH4NO3 + O2 + 4 H2O

மேற்கோள்கள்
-----------

1. 1 2 3 4  Solomon, Irvine J.; Hattori, Kiyo.; Kacmarek, Andrew J.; Platz, Gerald M.; Klein, Morton J. (January 1962). "Ammonium Ozonide" (in en). *Journal of the American Chemical Society* **84** (1): 34–36. doi:10.1021/ja00860a008. பன்னாட்டுத் தர தொடர் எண்:0002-7863. .
2. 1 2 3  McGee, Henry (July 1966). *Chemical Reactivity of Hydrogen, Nitrogen, and Oxygen Atoms at Temperatures below 100° K*. பக். 1–98. .
**எக்சு கிட்டளவுகள்** (ஆங்கிலம்: X-parameters) அல்லது எக்சு அளபுருக்கள் (த.வ) என்பது எக்சு கிட்டளவுகளின் கணக்கியல் மிகைத்தொகுப்பாகும். இது பெரிய உள்ளீட்டு ஆற்றல் அளவுகளில் நேரியல்சாரா உறுப்புகள் உண்டாக்கிய அனுசரத்தின் சார்புக் கட்டம் மற்றும் அலைவீச்சு ஆகியவற்றை வகைப்படுத்த பயன்படுவதாகும்.

விவரிப்பு
---------

**எக்சு கிட்டளவுகள்** உயர்-அலைவெண் வடிவமைப்பில் நேரியல்சாரா வலை கிட்டளவுகளின் ஒரு புதிய பகுப்பைக் காட்டுகிறது. என்5242 நேரியல்சாராத் திசையன் வலைப் பகுப்பாய்வி (N5242 Nonlinear Vector Network Analyzer) மற்றும் இடபுள்யூ2000 மேம்பட்ட வடிவமைப்புக் கட்டகம் (W2200 Advanced Design System) போன்றவற்றில் 2008இல் இச்செயல்பாடுகளைச் சேர்த்தமையால் ஏசிலன்டு இடெக்னாலசியே இதனை முதலில் அறிமுகப்படுத்தியதாகும். (மேம்பட்ட வடிவமைப்புக் கட்டகத்தை சில நேரங்களில் பெரும் குறிப்பலை வலை பகுப்பாய்வி என்றும் அழைப்பர்.)

மேற்கோள்கள்
-----------

1. ↑  "Agilent Technologies Announces Breakthrough in X-Parameter Nonlinear Model Generation for Components Used in Wireless, Aerospace Defense Industries". 17 திசம்பர் 2008. 2009-08-03 அன்று மூலம் பரணிடப்பட்டது. 6 மே 2009 அன்று பார்க்கப்பட்டது.
2. ↑  "PNA-X Nonlinear Vector Network Analyzer (NVNA) (Options 510, 514, 518, and 520)". 1 மே 2009 அன்று பார்க்கப்பட்டது.
3. ↑  Dr. Jan Verspecht (திசம்பர் 2005). "பெரும் குறிப்பலை வலை பகுப்பாய்வி". *IEEE Microwave Magazine* **6** (4): 82–92. doi:10.1109/MMW.2005.1580340. .
**பன்னாள்** தமிழ்நாடு  நாகை மாவட்டத்தில் வேதாரணியம் வட்டத்தில் அமைந்துள்ள ஒரு கிராமம். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2440 ஆகும். இவர்களில் பெண்கள் 1204 பேரும் ஆண்கள் 1236 பேரும் உள்ளனர். படித்தவர்கள் 90 % க்கு மேல்.

பெரும்பான்மையானவர்களின் தொழில் வேளாண்மை ஆகும். அரசு ஊழியர்கள், ஆசிரியர்கள், காவலர்கள், இராணுவத்தினர் மற்றும் வெளிநாட்டில் வேலை செய்பவர்கள் பெருமளவு எண்ணிக்கையில் உள்ளனர்.

ஆலயங்கள்
--------

இரு சிவாலயங்களும் ஒரு மாரியம்மன் ஆலையமும் ஒரு அடைக்கலம் காத்த ஐயனார் ஆலயமும் இரு பெருமாள் ஆலயமும் ஒரு அண்ணன் செவந்தான் ஆலயமும் ஒரு பிடாரி அம்மன் ஆலயமும் இங்கு உள்ளன.

பள்ளிகள்
--------

ஒரு தொடக்கப்பள்ளி, ஒரு நடுநிலைப்பள்ளியும் உள்ளது மேலும் மேல்நிலை கல்வியை பயில அருகிலுள்ள ஆயைக்காரன்புலம் நடேசனார் மேல்நிலைப் பள்ளிக்கு செல்கின்றனர்.

பொருளாதாரம்
-----------

மல்லிகை பூ, நெல், வாழை, சிறுதானிங்கள் விவசாய விளைபொருட்கள். முக்கிய பணப்பயிராக சவுக்கு மர வளர்ப்பு உள்ளது. உணவை உவர்ப்பாக்க உப்பு எடுக்கப்படுகிறது. கிணற்று நீர் பாசனமும் வளப்படுத்துகிறது. பல குளங்கள் இங்குள்ளன. குளிர்காலத்தில் மிதபனியும், மழைக்காலத்தில் தேவையான அளவு மாரியும் பொழிந்து சீதோஷ்ண நிலை சிறப்பாய் அமையப்பெற்றது..

இந்த ஊரில் சுமார் 1000 குடும்பங்கள் உள்ளன. வீட்டுக்கு ஒருவராவது அரசு பணியில் உள்ளனர். அதிகமாக ஆசிரியர் பணியை தேர்ந்தெடுத்துள்ளனர். அதற்கு இணையாக காவல், தொலை தொடர்பு ஆகிய துறைகளிலும் பணியாற்றுகின்றனர்.